2024. gada Latvijas čempionāts šahā

2024. gada Latvijas šaha čempionāts bija Latvijas šaha čempionāts vīriešiem un sievietēm, kas notika Rīgā no 28. aprīļa līdz 5. maijam 2024. gadā Transporta un sakaru institūta telpās (Valērijas Seiles iela 1).

 Atlases sacensības 
Čempionāta izspēles sistēma, salīdzinot ar iepriekšējo gadu, tika izmainīta. Vīriešu čempionātā bija paredzēti daudzpakāpju atlases turnīri, kas ietvēra ceturtdaļfinālu, pusfinālu un reģionālās atlases sacensības.

Sacensībās varēja piedalīties Latvijas Šaha federāciju pārstāvošie:
 lielmeistari (GM), starptautiskie meistari (IM), FIDE meistari (FM) un nacionālie meistari (NM);
 spēlētāji, kuru FIDE klasiskā šaha reitings uz 2024. gada 1. janvārī ir vismaz 2200, Latvijas meistarkandidāti (MK), kuru reitings ir vismaz 2100, FIDE meistarkandidāti (CM), kuru reitings ir vismaz 2050;
 Latvijas 2023. gada amatieru čempionāta 1. — 3. vietas ieguvēji;
 Latvijas 2023. gada junioru (U20) klasiskā šaha čempionāta 1. — 3. vietas ieguvēji;
 Latvijas 2024. gada reģionālo čempionātu uzvarētāji, atbilstoši to nolikumiem;
 Latvijas 2024. gada čempionāta pusfināla 1. — 10. vietas ieguvēji.
 Latvijas 2024. gada senioru čempionāta 1. — 3. vietas ieguvēji;
 Latvijas 2024. gada jauniešu čempionāta uzvarētāji vecuma grupās U12 — U14 un 1. — 2. vietas ieguvēji vecuma grupās U16 — U18;
 citi dalībnieki, kuri neatbilst iepriekš minētiem kritērijiem, samaksājot paaugstinātu dalības maksu.

Sacensību dalības maksa bija šāda:
 GM un IM titulu īpašniekiem — bez maksas;
 FM, CM un NM titulu īpašniekiem — 30 EUR;
 spēlētājiem ar FIDE klasiskā šaha reitingu virs 1800 — 40 EUR;
 spēlētājiem ar FIDE klasiskā šaha reitingu zem 1800 — 50 EUR;
 spēlētājiem, kuri neatbilst kvalifikācijas noteikumiem — 110 EUR.

Sieviešu čempionātā varēja piedalīties Latvijas Šaha federāciju pārstāvošas šahistes ar vismaz II sporta klasi. Amatieru čempionātā varēja piedalīties ikviens šaha spēles cienītājs, izņemot šahistus, kuriem
ir piešķirts kāds no Starptautiskās Šaha federācijas tituliem vai kuru FIDE klasiskā šaha reitings ir lielāks par 2200.

 Latvijas 2023. gada junioru (U20) čempionāts 
No 23. līdz 27. oktobrim 2023. gadā Vecrīgas viesnīcā "AVALON HOTEL & Conferences" (13. janvāra ielā 19) notika Latvijas 2023. gada junioru (U20) čempionāts. Turnīrs risinājās 7 kārtās pēc Šveices sistēmas ar apdomas laika kontroli 90 minūtes visai partijai plus 30 sekundes par katru izdarīto gājienu. 46 dalībnieku konkurencē pirmo vietu ar 5½ punktiem dalīja četri dalībnieki, kurus papildu rādītāji sarindoja šādi: 1. Reinis Paikens, 2. Miķelis Vingris, 3. Naomi Maklakova, 4. Melānija Luīze Jansone. Pirmie trīs dalībnieki nodrošināja sev vietu Latvijas 2024. gada šaha čempionāta finālā.

 Latvijas vīriešu čempionāta ceturtdaļfināls 
Pēc gada pārtraukuma no 12. līdz 14. janvārim Vecrīgas viesnīcā "Pullman Riga Old Town Hotel" (Jēkaba iela 24) notika Latvijas 2024. gada vīriešu čempionāta ceturtdaļfināla sacensības, kurā varēja piedalīties Latvijas Šaha federāciju pārstāvoši šahisti, kuriem ir vismaz II sporta klase un klasiskā šaha Elo reitings uz 2024. gada 1. janvāri bija no 0 līdz 1699. Turnīrs risinājās 7 kārtās pēc Šveices sistēmas ar apdomas laika kontroli 30 minūtes visai partijai plus 30 sekundes par katru izdarīto gājienu. 66 dalībnieku konkurencē pirmo vietu ar 6½ punktiem izcīnīja Einars Ļahs. No viņa par punktu atpalika Martijs Krakops, Sergejs Fiļipovs un Maksims Otrohovs. Pirmo 12 vietu ieguvēji nodrošināja sev vietu čempionāta pusfinālā.

 Reģionālie atlases turnīri 
No reģionāliem atlases turnīriem tiesības piedalīties Latvijas 2024. gada vīriešu čempionāta finālā ieguva:
 1.—3. vietu ieguvēji, ja turnīrā piedalījās vismaz 30 dalībnieki;
 1.—2. vietu ieguvēji, ja turnīrā piedalījās 12-29 dalībnieki;
 1. vietas ieguvējs, ja turnīrā piedalījās 11 vai mazāk dalībnieki.
No reģionāliem atlases turnīriem tiesības piedalīties Latvijas 2024. gada vīriešu čempionāta pusfinālā ieguva:
 4.—6. vietu ieguvēji, ja turnīrā piedalījās vismaz 30 dalībnieki;
 3.—4. vietu ieguvēji, ja turnīrā piedalījās 12-29 dalībnieki;
 2. vietas ieguvējs, ja turnīrā piedalījās 11 vai mazāk dalībnieki.

 Kurzemes reģionālā atlase 
No 10. līdz 11. februārim Liepājas kompleksās sporta skolas šaha nodaļas telpās (Rīgas iela 8) notika Latvijas 2024. gada vīriešu čempionāta Kurzemes reģionālās atlases turnīrs, kuru organizēja Liepājas Kompleksās sporta skolas šaha nodaļa sadarbībā ar Latvijas Šaha federāciju. Turnīrā notika 7 kārtas pēc Šveices sistēmas ar apdomas laiku 25 minūtes visai partijai plus 10 sekundes par katru izdarīto gājienu. Turnīrā piedalījās 31 šahists no Liepājas, Ventspils, Kuldīgas un Rīgas. Pirmo vietu izcīnīja Artūrs Feldmanis ar 5½ punktiem no 7 iespējamiem. Tikpat punktus sakrāja arī Viktors Šteinbergs, bet viņam bija sliktāki papildu rādītāji un otrā vieta. Trešo vietu ar 5 punktiem dalīja Kristiāns Vārpiņš, Raivo Šteinbergs, Jānis Isakovs un Jānis Krūmiņš, no kuriem pirmais pēc labākiem papildu rādītājiem iekļuva finālā, bet parējie trīs izcīnīja ceļazīmes uz pusfinālu.

 Vidzemes reģionālā atlase 
No 1. līdz 3. martam Siguldas pagasta kultūras namā (Zinātnes iela 7B, Sigulda) notika Latvijas 2024. gada vīriešu čempionāta Vidzemes reģionālās atlases turnīrs, kuru rīkoja Siguldas šaha klubs un atbalstīja Siguldas novada pašvaldība un SIA "Jāņa sēta". Turnīrā notika 7 kārtas pēc Šveices sistēmas ar apdomas laiku 40 minūtes visai partijai plus 15 sekundes par katru izdarīto gājienu. Turnīrā piedalījās 26 šahisti no desmit dažādām pašvaldībām. Pirmo vietu ar 6 punktiem izcīnīja Sergejs Fjodorovs. Otro vietu ar 5½ punktiem ieguva Marks Mucenieks, bet trešajā vietā ar tikpat punktiem, bet sliktākiem papildu rādītājiem ierindojās Edgars Lelis. Ceturto vietu dalīja trīs dalībnieki ar 5 punktiem, no kuriem labāki papildu rādītāji bija Kārlim Goblejam. Pirmo divu vietu ieguvēji nodrošināja vietu čempionāta finālā, bet nākamo divu vietu ieguvēji iekļuva čempionāta pusfinālā.

 Zemgales reģionālā atlase 
No 9. līdz 10. martam Tukumā (Kuldīgas ielā 74) notika Latvijas 2024. gada vīriešu čempionāta Zemgales reģionālās atlases turnīrs, kuru organizēja Latvijas Šaha federācija sadarbībā ar Tukuma Šaha klubu. Turnīrā notika 7 kārtas pēc Šveices sistēmas ar apdomas laiku 40 minūtes visai partijai plus 15 sekundes par katru izdarīto gājienu. Turnīrā piedalījās 12 šahisti. Pirmo vietu izcīnīja Aivars Kažoks ar 6 punktiem. Otrajā vietā ar 5 punktiem ierindojās Martins Liepiņš. Tikpat punkti, bet sliktāki papildu rādītāji deva trešo vietu Agrim Girgensonam. Ceturto vietu ar 4½ punktiem arī dalīja divi dalībnieki, no kuriem labāki papildu rādītāji bija Ģirtam Kazminam. Pirmo divu vietu ieguvēji nodrošināja sev vietu čempionāta finālā, bet nākamo divu vietu ieguvēji iekļuva čempionāta pusfinālā.

 Latgales reģionālā atlase 
No 23. līdz 24. martam Rēzeknes novada Maltas vidusskolā (Sporta iela 5) notika Latvijas 2024. gada vīriešu čempionāta Latgales reģionālās atlases turnīrs, kuru organizēja Rēzeknes novada Sporta skola. Turnīrā notika 7 kārtas pēc Šveices sistēmas ar apdomas laiku 30 minūtes visai partijai plus 30 sekundes par katru izdarīto gājienu. Turnīrā piedalījās 20 šahisti no Daugavpils, Jēkabpils, Rēzeknes, Rēzeknes novada un Rīgas. Pirmo vietu ar 5½ dalīja Sergejs Filipovs un Renārs Petrovs, pēc papildu rādītājiem labākais bija Filipovs. Otro vietu ar 5 punktiem dalīja Dmitrijs Lisovskis un Martijs Krakops. Labāki papildu rādītāji bija Lisovskim. Pirmo divu vietu ieguvēji nodrošināja sev vietu čempionāta finālā, bet nākamo divu vietu ieguvēji iekļuva čempionāta pusfinālā.

 Latvijas 2024. gada jauniešu čempionāta fināli 
No 13. līdz 16. martam Rīgā, Biznesa augstskolas "Turība" telpās (Graudu ielā 68) 127 zēni un meitenes sešās vecuma grupās — no U8 līdz U18 sacentās Latvijas jauniešu šaha čempionātu finālos. Apdomas laiks vecuma grupās U8 un U10 bija 60 minūtes visai partijai plus 30 sekundes par katru izdarīto gājienu, bet vecākās vecuma grupu turnīros bija 90 minūtes visai partijai plus 30 sekundes par katru izdarīto gājienu. U12, U14, U16, U18 zēnu grupu uzvarētāji izcīnīja tiesības piedalīties Latvijas čempionāta finālā.
 U8 turnīra uzvarētāji:
 Leonards Bodaks — 8 punkti no 9 iespējamiem;
 Olivers Smilga — 6½ punkti;
 Andrejs Elsbergs — 6½ punkti.
 U10 turnīra uzvarētāji:
 Sergejs Fiļipovs — 8½ punkti no 9 iespējamiem;
 Maksimilians Bodaks — 8½ punkti;
 Arturs Liepiņš — 4½ punkti.
 U12 turnīra uzvarētāji:
 Nikolajs Platonovs — 9 punkti no 9 iespējamiem;
 Jegors Andruševičs — 7 punkti;
 Daniels Beniosevs — 6½ punkti.
 U14 turnīra uzvarētāji:
 Emīls Šteiners — 8½ punkti no 9 iespējamiem;
 Reinis Valdats — 7 punkti;
 Romans Tolmačevs — 7 punkti.
 U16 turnīra uzvarētāji:
 Reinis Paikens — 8 punkti no 9 iespējamiem;
 Arsenijs Savičevs — 8 punkti;
 Miķelis Vingris — 7 punkti.
 U18 turnīra uzvarētāji:
 Aleksejs Adamovičs — 8 punkti no 9 iespējamiem;
 Artjoms Zajakins — 6 punkti;
 Emīls Tabors — 6 punkti.
 G8 turnīra uzvarētājas:
 Adele Luka-Indāne — 8 punkti no 8 iespējamiem;
 Gabriela Šurunova — 7 punkti;
 Adelīna Leiferova — 5 punkti.
 G10 turnīra uzvarētājas:
 Līva Mieriņa — 7½ punkti no 9 iespējamiem;
 Jasmīne Mence — 7 punkti;
 Adrija Lazdiņa — 6½ punkti.
 G12 turnīra uzvarētājas:
 Aļona Tolmačeva — 8 punkti no 9 iespējamiem;
 Milana Gaiļevska — 7½ punkti;
 Sofija Teremranova — 6½ punkti.
 G14 turnīra uzvarētājas:
 Marija Kuzņecova — 7 punkti no 7 iespējamiem;
 Lauma Mieriņa — 5½ punkti;
 Naomi Maklakova — 5½ punkti.
 G16 turnīra uzvarētājas:
 Melānija Luīze Jansone — 6½ punkti no 7 iespējamiem;
 Sofja Vasiļjeva — 6½ punkti;
 Marija Krasiļņikova — 5 punkti.
 G18 turnīra uzvarētājas:
 Emīlja Apine — 5 punkti no 6 iespējamiem;
 Evelīne Stikāne — 4 punkti;
 Darja Zubova — 4 punkti.

 Latvijas vīriešu čempionāta pusfināls 
No 28. marta līdz 1. aprīlim Rīgas Šaha federācijas telpās (Ganību dambis 21b, 2. stāvs) notika Latvijas vīriešu čempionāta pusfināls, kurā varēja piedalīties Latvijas Šaha federāciju pārstāvoši šahisti ar klasiskā šaha Elo reitingu uz 2024. gada 1. janvāri virs 1701. Tas risinājās pēc Šveices sistēmas 7 kārtās ar apdomas laiku 60 minūtes visai partijai plus 30 sekundes par katru izdarīto gājienu. 40 dalībnieku konkurencē pirmo vietu ar 6 punktiem izcīnīja Emīls Tabors. Otro vietu ar 5 punktiem dalīja uzreiz seši dalībnieki, no kuriem labākie papildu rādītāji bija Konstantīnam Gudovskim (2. vieta) un Renāram Mūzim (3. vieta). Pirmo 10 vietu ieguvēji nodrošināja vietu čempionāta finālā.

 Latvijas 2024. gada senioru čempionāts 
No 13. līdz 14. aprīlim Rīgas šaha federācijas telpās (Ganību dambis 21b, 2. stāvs) notika Latvijas 2024. gada senioru čempionāts. Tas risinājās pēc Šveices sistēmas 9 kārtās ar apdomas laiku 15 minūtes visai partijai plus 10 sekundes par katru izdarīto gājienu. Čempionātā varēja piedalīties visi Latvijas šahisti ar ne zemāku kā II sporta klasi, kas dzimuši līdz 1974. gada 1. janvārim. 54 dalībnieku konkurencē pirmo vietu ar 7 punktiem dalīja uzreiz četri dalībnieki. Pēc papildu rādītājiem par senioru čempionu kļuva Igors Smorodinskis, otrajā vietā ierindojās Aivars Laizāns, bet trešajā vietā palika Gints Rasa. Pirmo trīs vietu ieguvēji iekļuva Latvijas 2024. gada šaha čempionāta finālā.

 Fināls 
Abi fināli noritēja pēc Šveices sistēmas 9 kārtās ar apdomas laiku 90 minūtes visai partijai plus 30 sekundes par katru izdarīto gājienu. Vīriešu turnīrā piedalījās 40 dalībnieki, bet sievietēm bija 21 dalībniece. Vīriešu turnīrā pirmo reizi kopš 1999. gada nepiedalījās neviens lielmeistars (GM) vai starptautiskais meistars (IM). Ierindā bija 6 FIDE meistari (FM) ar 2017. gada uzvarētāju Arturu Bernotas kā reitinga līderi. Sievietēm sastāvs bija titulētāks ar 2 lielmeistarēm (WGM) un 3 FIDE meistarēm (WFM) turnīrā.

Abi fināli noritēja vienlaicīgi ar Latvijas amatieru čempionātu, kurā piedalījās 48 dalībnieki, un uzvarēja Krišjānis Lāzars, savācot 7½ punktus no 9 iespējamiem.Latvijas 2024.gada amatieru čempionāts

 Vīrieši 
 1. kārta — Vīriešu čempionātā visi reitinga līderi izcīnīja uzvaras.
 2. kārta — Reitinga līderi turpināja gūt uzvaras. Pēc otrās kārtas pa 2 punktiem bija Arturam Bernotas, Arsenijam Savičevam, Reinim Paikenam, Emīlam Jānis Mieriņam, Kristapam Kretainim un Kristiānam Vārpiņam.
 3. kārta — Savas trešās uzvaras šajā kārtā izcīnīja Arturs Bernotas, Kristaps Kretainis un Emīls Jānis Mieriņš, kuri ar simtprocentīgu rezultātu dalīja pirmo vietu. Par puspunktu no viņiem atpalika Vsevolods Dzjuba un Guntis Jankovskis.
 4. kārta — Līderu cīņās Emīls Jānis Mieriņš spēlēja neizšķirti ar Arturu Bernotas, tāpat beidzās Vsevoloda Dzjubas un Kristapa Kretaiņa partija, bet Guntis Jankovskis ar melnajiem pieveica Arseniju Savičevu un panāca līderus. Tagad pirmo četru vietu dalītājiem bija 3½ punkti no 4 iespējamiem.
 5. kārta — Guntis Jankovskis pieveica arī Emīlu Jāni Mieriņu un kļuva par vienīgo līderi ar 4½ punktiem. Par puspunktu mazāk bija Arturam Bernotas, Kristapam Kretainim, Reinim Paikenam, Reinim Valdatam un Klāvam Stabulniekam.
 6. kārta — Līderis Guntis Jankovskis spēlēja neizšķirti ar Arturu Bernotu. Viņu panāca Klāvs Stabulnieks un Reinis Valdats, kas ar melnajiem pieveica attiecīgi Kristapu Kretaini un Reini Paikenu. Trijiem līderiem bija 5 punkti, aiz viņiem ar 4½ punktiem sekoja Arturs Bernotas un Emīls Jānis Mieriņš.
 7. kārta — Līderu cīņās Guntis Jankovskis spēlēja neizšķirti ar Klāvu Stabulnieku, Emīls Jānis Mieriņš uzvarēja Reini Valdatu, bet Arsenijs Savičevs sagādāja pirmo zaudējumu Arturam Bernotas. Pēc šīs kārtas saglabājas līderu trio, kurā bija Guntis Jankovskis, Emīls Jānis Mieriņš un Klāvs Stabulnieks 5½ punktiem.
 8. kārta — Līderu cīņas beidzās neizšķirti, un to izmantoja Reinis Paikens, kas pēc uzvaras pār Arseniju Savičevu panāca pirmo trijnieku. Stāvoklis turnīrā pirms pēdējās kārtas: 1. Guntis Jankovskis, 2. Emīls Jānis Mieriņš, 3. Klāvs Stabulnieks, 4. Reinis Paikens — visiem pa 6 punktiem, 5. Arturs Bernotas, 6. Kristaps Kretainis — abiem pa 5½ punktiem.
 9. kārta — Pēdējā kārtā Guntis Jankovskis ar melnajiem uzvarēja Reini Paikenu, un šis panākums nodrošināja viņam pirmo vietu ar 7 punktiem. Tikpat punktus ieguva Klāvs Stabulnieks pēc uzvaras pār Arturu Bernotas, taču sliktāki papildu rādītāji ierindoja viņu otrajā vietā. Kristaps Kretainis ar melnajiem uzvarēja Emīlu Jāni Mieriņu un nodrošināja sev trešo vietu ar 6½ punktiem.

 Latvijas vīriešu šaha čempionāta turnīra tabula 
 {| class="wikitable" style="text-align: left"
|+ Latvijas čempionāts vīriešiem 2024. gadā
|-
! !! Dalībnieks !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1Vietu sadalījuma koeficienti: TB1 — uzlabotais Buholca koeficients, TB2 — Buholca koeficients, TB3 — Reitinga sasniegums turnīrā (RST) !! TB2 !! TB3
|-
|1 || align=left | Guntis Jankovskis ||2258 || 23w1Kārtas rezultātā pirmais skaitlis apzīmē pretinieka numuru, otrais burts figūru krāsu (w — baltie, b — melnie), trešais skaitlis — partijas rezultātu ||   19b½ ||  13w1 ||   5b1 ||   4w1 ||   8b½ ||   2w½ ||   3w½ ||   6b1 ||7 || 1. || 46,5 || 51 || 2383
|-
|2 || align=left | Klāvs Stabulnieks || 2211 ||  33w1 ||  13b½ ||  19w½ ||  38b1 ||  25w1 ||   3b1 ||   1b½ ||   4w½ ||   8w1 || 7 || 2. || 42 || 45,5 || 2340
|-
|3 || align=left | Kristaps Kretainis || 2145 ||  26w1 ||  38b1 ||   5w1 ||  25b½ ||   8b½ ||   2w0 ||  12w1 ||   1b½ ||   4b1 || 6½ || 3. || 44,5 || 48 || 2317
|-
|4 || align=left | Emīls Jānis Mieriņš || 2227 ||  11b1 ||  22w1 ||  30b1 ||   8w½ ||   1b0 ||  15w1 ||   7b1 ||   2b½ ||   3w0 || 6 || 4. || 47 || 50,5 || 2179
|-
|5 || align=left | Arsenijs Savičevs || 2302 ||  20b1 ||   7w1 ||   3b0 ||   1w0 ||  18b1 ||  25w1 ||   8w1 ||   6b0 ||  12w1 || 6 || 5.|| 45,5 || 49,5 || 2228
|-
|6 || align=left | Reinis Paikens || 2179 ||  31b1 ||  29w1 ||   8b0 ||  19w1 ||  17b1 ||   7w0 ||   9b1 ||   5w1 ||   1w0 || 6 || 6. ||43 || 46,5 || 2242
|-
|7 || align=left | Reinis Valdats || 2078 ||  35w1 ||   5b0 ||  33w1 ||  34b1 ||  14w1 ||   6b1 ||   4w0 ||   8b0 ||  16b1 || 6 || 7. || 40,5 || 43,5 || 2202
|-
|8 || align=left | Arturs Bernotas || 2366 ||  12w1 ||   9b1 ||   6w1 ||   4b½ ||   3w½ ||   1w½ ||   5b0 ||   7w1 ||   2b0 || 5½ || 8. || 50 || 55 || 2245
|-
|9 || align=left | Rihards Bekasovs || 2087 ||  37w1 ||   8w0 ||  20b½ ||  26b½ ||  38w1 ||  27b1 ||   6w0 ||  15b1 ||  11w½ || 5½ || 9. || 38 || 41 || 2078
|-
|10 || align=left | Renārs Mūzis || 1890 ||  14w0 ||  27b½ ||  24w1 ||  12b0 ||  13w0 ||  32b1 ||  21w1 ||  25b1 ||  22w1 || 5½ || 10. || 36,5 || 40 || 2093
|-
|11 || align=left | Emīls Tabors || 1940 ||   4w0 ||  32b½ ||  27w0 ||  39b½ ||  37w1 ||  28b1 ||  19b1 ||  14w1 ||   9b½ || 5½ || 11. || 35 || 36,5 || 2024
|-
|12 || align=left | Konstantīns Gudovskis || 1996 ||   8b0 ||  37w1 ||  15b½ ||  10w1 ||  36b1 ||  14w½ ||   3b0 ||  17w1 ||   5b0 || 5 || 12. || 42 || 45 || 2114
|-
|13 || align=left | Ēriks Mieriņš || 2030 ||  28b1 ||   2w½ ||   1b0 ||  15w0 ||  10b1 ||  20w½ ||  29b½ ||  26w1 ||  18b½ || 5 || 13. || 41,5 || 45 || 1982
|-
|14 || align=left | Fjodors Poļakovs || 2126 ||  10b1 ||  18w½ ||  16b½ ||  30w1 ||   7b0 ||  12b½ ||  22w½ ||  11b0 ||  20w1 || 5 || 14. || 41 || 44,5 || 1968
|-
|15 || align=left | Tomass Kristiāns Sterns || 1739 ||  27w1 ||  25b0 ||  12w½ ||  13b1 ||  21w1 ||   4b0 ||  17b½ ||   9w0 ||  26b1 || 5 || 15. || 39 || 43 || 2103
|-
|16 || align=left | Sergejs Fiļipovs || 1844 ||  25w½ ||  36b1 ||  14w½ ||  17w0 ||  22b½ ||  21b1 ||  26w½ ||  27b1 ||   7w0 || 5 || 16. || 37 || 40,5 || 2100
|-
|17 || align=left | Edgars Ungurs || 2125 ||  34w1 ||  30b0 ||  23w1 ||  16b1 ||   6w0 ||  26b½ ||  15w½ ||  12b0 ||  27w1 || 5 || 17. || 37 || 40 || 1963
|-
|18 || align=left | Toms Jeronovičs || 1832 ||  21w1 ||  14b½ ||  25w0 ||  27b½ ||   5w0 ||  38b1 ||  35w1 ||  22b½ ||  13w½ || 5 || 18. || 36,5 || 40 || 2096
|-
|19 || align=left | Artjoms Tolmačevs || 2044 ||  32w1 ||   1w½ ||   2b½ ||   6b0 ||  26w0 ||  34b1 ||  11w0 ||  31w½ ||  29b1 || 4½ || 19. || 40 || 43 || 1993
|-
|20 || align=left | Dmitrijs Pogrebnojs || 1988 ||   5w0 ||  35b1 ||   9w½ ||  21b0 ||  34w1 ||  13b½ ||  25b½ ||  29w1 ||  14b0 || 4½ || 20. || 37 || 40 || 2032
|-
|21 || align=left | Emīls Šteiners || 2069 ||  18b0 ||  26w½ ||  29b1 ||  20w1 ||  15b0 ||  16w0 ||  10b0 ||  30w1 ||  31b1 || 4½ || 21. || 36 || 39,5 || 1860
|-
|22 || align=left | Nikolajs Katišonoks || 2006 ||  39w1 ||   4b0 ||  34w0 ||  37b1 ||  16w½ ||  35b1 ||  14b½ ||  18w½ ||  10b0 || 4½ || 22. || 36 || 37,5 || 1902
|-
|23 || align=left | Artjoms Zajakins || 1964 ||   1b0 ||  28w1 ||  17b0 ||  29w½ ||  35b0 ||  30w1 ||  24b0 ||  34w1 ||  32b1 || 4½ || 23. || 34 || 37 || 1919
|-
|24 || align=left | Sergejs Fjodorovs || 2024 ||  30w0 ||  34b0 ||  10b0 ||  40w1 ||  31b1 ||  29w0 ||  23w1 ||  36b1 ||  25w½ || 4½ || 24. || 31 || 31,5 || 1894
|-
|25 || align=left | Vsevolods Dzjuba || 2085 ||  16b½ ||  15w1 ||  18b1 ||   3w½ ||   2b0 ||   5b0 ||  20w½ ||  10w0 ||  24b½ || 4 || 25. || 44,5 || 49 || 1954
|-
|26 || align=left | Ņikita Pavlovs || 1911 ||   3b0 ||  21b½ ||  32w1 ||   9w½ ||  19b1 ||  17w½ ||  16b½ ||  13b0 ||  15w0 || 4 || 26. || 41 || 44,5 || 1940
|-
|27 || align=left | Aivars Kažoks || 2014 ||  15b0 ||  10w½ ||  11b1 ||  18w½ ||  30b1 ||   9w0 ||  36b1 ||  16w0 ||  17b0 || 4 || 27. || 40 || 43,5 || 1879
|-
|28 || align=left | Marks Mucenieks || 1758 ||  13w0 ||  23b0 ||  36w0 ||  32b1 ||  39w1 ||  11w0 ||  31b0 ||  40w1 ||  35b+ || 4 || 28. || 30 || 30,5 || 1780
|-
|29 || align=left | Kristaps Reinis Strods || 1866 ||  36w1 ||   6b0 ||  21w0 ||  23b½ ||  33w½ ||  24b1 ||  13w½ ||  20b0 ||  19w0 || 3½ || 29. || 37 || 40,5 || 1956
|-
|30 || align=left | Kristiāns Varpiņš || 1747 ||  24b1 ||  17w1 ||   4w0 ||  14b0 ||  27w0 ||  23b0 ||  33w½ ||  21b0 ||  40b1 || 3½ || 30. || 37 || 37,5 || 1927
|-
|31 || align=left | Kārlis Gobleja || 1924 ||   6w0 ||  39b1 ||  38w0 ||  36b0 ||  24w0 ||  37b1 ||  28w1 ||  19b½ ||  21w0 || 3½ || 31. || 33 || 34,5 || 1881
|-
|32 || align=left | Renārs Petrovs || 1766 ||  19b0 ||  11w½ ||  26b0 ||  28w0 ||  40b1 ||  10w0 ||  39b1 ||  33b1 ||  23w0 || 3½ || 32. || 32,5 || 33 || 1770
|-
|33 || align=left | Artūrs Feldmanis || 1925 ||   2b0 ||  40w1 ||   7b0 ||  35w½ ||  29b½ ||  36w0 ||  30b½ ||  32w0 ||  39w1 || 3½ || 33. || 32 || 32,5 || 1789
|-
|34 || align=left | Romans Tolmačevs || 1882 ||  17b0 ||  24w1 ||  22b1 ||   7w0 ||  20b0 ||  19w0 ||  38w½ ||  23b0 ||  37w½ || 3 || 34. || 37 || 40 || 1883
|-
|35 || align=left | Dmitrijs Lisovskis || 1842 ||   7b0 ||  20w0 ||  40b1 ||  33b½ ||  23w1 ||  22w0 ||  18b0 ||  37b½ ||  28w- || 3 || 35. || 35 || 35,5 || 1816
|-
|36 || align=left | Nikolajs Platonovs || 2098 ||  29b0 ||  16w0 ||  28b1 ||  31w1 ||  12w0 ||  33b1 ||  27w0 ||  24w0 || 0 || 3 || 36. || 33 || 36,5 || 1832
|-
|37 || align=left | Daniels Beniosevs || 1845 ||   9b0 ||  12b0 ||  39w1 ||  22w0 ||  11b0 ||  31w0 ||  40b1 ||  35w½ ||  34b½ || 3 || 37. || 32 || 32,5 || 1752
|-
|38 || align=left | Simons Sinauridze || 1999 ||  40b1 ||   3w0 ||  31b1 ||   2w0 ||   9b0 ||  18w0 ||  34b½ || 0 || 0 || 2½ || 38. || 38 || 38,5 || 1851
|-
|39 || align=left | Roberts Eglītis || 1630 ||  22b0 ||  31w0 ||  37b0 ||  11w½ ||  28b0 ||  40w½ ||  32w0 || -1 ||  33b0 || 2 || 39. || 28,5 || 29 || 1522
|-
|40 || align=left | Agris Girgensons || 1587 ||  38w0 ||  33b0 ||  35w0 ||  24b0 ||  32w0 ||  39b½ ||  37w0 ||  28b0 ||  30w0 || ½ || 40. || 28,5 || 30 || 1393
|}

 Sievietes 
 1. kārta — Sieviešu čempionātā reitinga favorīte un iepriekšējo gadu uzvarētāja lielmeistare Laura Rogule turnīru sāka ar uzvaru, tāpat kā otra lielmeistare Ilze Bērziņa. No reitinga favorītēm vienīgi Marija Kuzņecova spēlēja neizšķirti pret Emīliju Apini.
 2. kārta — Abas lielmeistares šajā kārtā dalīja punktu. Ātri neizšķirti beidzās Lauras Rogules cīņa pret Renāti Vidrusku, arī Ilze Bērziņa nespēja uzvarēt Sofju Vasiļjevu. Savas otrās uzvaras izcīnīja Elīna Otikova pret Naomi Maklakovu, un Linda Krūmiņa pret Nelliju Maklakovu. Abas līderes dalīja pirmo vietu ar 2 punktiem.
 3. kārta — Līderu cīņā Elīna Otikova ar melnajiem bija pārāka par Lindu Krūmiņu. Laura Rogule uzvarēja Emīliju Apini, bet Ilze Bērziņa cīnījās neizšķirti arī ar Mariju Kuzņecovu. Pēc šīs kārtas Elīnai Otikovai bija 3 punkti, Laurai Rogulei bija 2½ punkti, bet aiz viņām ar 2 punktiem sekoja uzreiz astoņas dalībnieces.
 4. kārta — Elīna Otikova un Laura Rogule ātri vienojās par neizšķirtu, bet no tuvākajām sekotājām pie uzvarām tika Ilze Bērziņa, Marija Kuzņecova, Linda Krūmiņa un Sofja Vasiļjeva, kuras visas kopā ar Lauru Roguli tagad atpalika no līderes par puspunktu.
 5. kārta — Marija Kuzņecova zaudēja Elīnai Otikovai, Laura Rogule pieveica Sofju Vasiļjevu, Linda Krūmiņa cīnījās neizšķirti ar Ilzi Bērziņu, bet Emīlija Apine uzvarēja Melāniju Luīzi Jansoni. Elīna Otikova joprojām bija priekšgalā ar 4½ punktiem, aiz viņas sekoja Laura Rogule ar 4 punktiem, bet trešo vietu dalīja Linda Krūmiņa, Ilze Bērziņa un Emīlija Apine ar 3½ punktiem.
 6. kārta — Līderu ciņās punktus dalīja Elīna Otikova ar Emīliju Apini un Ilze Bērziņa ar Lauru Roguli. Kļūdām bagātā cīņā Renāte Vidruska pieveica Lindu Krūmiņu. Uzvaras guva arī Marija Kuzņecova un Sofja Vasiļjeva. Elīna Otikova saglabāja līderes pozīciju ar 5 punktiem, aiz viņas sekoja Laura Rogule ar 4½ punktiem, bet trešo vietu dalīja Marija Kuzņecova, Emīlija Apine, Ilze Bērziņa, Renāte Vidruska un Sofja Vasiļjeva ar 4 punktiem.
 7. kārta — Ilze Bērziņa uzvarēja Elīnu Otikovu un panāca līderi. Vēl viņām pievienojās Renāte Vidruska pēc uzvaras pār Emīliju Apini, un Laura Rogule, kas cīnījās neizšķirti ar Mariju Kuzņecovu. Visām četrām līderēm bija 5 punkti.
 8. kārta — Laura Rogule piedzīvoja zaudējumu pret Lindu Krūmiņu. Jāatzīmē, ka trīspadsmitkārtējā Latvijas čempione Laura Rogule laika posmā no 2019.gada Latvijas sieviešu šaha čempionātos aizvadīja 45 partijas bez zaudējumiem — 29 uzvaras un 16 neizšķirti. Iepriekšējā neveiksme viņai arī bija tieši pret Lindu Krūmiņu. Renāte Vidruska dalīja punktu ar Ilzi Bērziņu, bet Elīna Otikova uzvarēja Aļonu Tolmačevu un atgrieza sev līderes pozīciju. Stāvoklis turnīrā pirms pēdējās kārtas: 1. Elīna Otikova — 6 punkti, 2. Ilze Bērziņa, 3. Linda Krūmiņa, 4. Marija Kuzņecova, 5. Renāte Vidruska — visām 5½ punkti, 6. Laura Rogule — 5 punkti.
 9. kārta — Pēdējā kārtā Elīna Otikova zaudēja Renātei Vidruskai, bet Ilze Bērziņa pieveica Emīliju Apini. Neizšķirti beidzās Marijas Kuzņecovas un Lindas Krumiņas cīņa. Pirmo vietu ar 6½ punktiem dalīja Ilze Bērziņa un Renāte Vidruska, taču labāks 3. papildu rādītājs čempiones titulu deva Bērziņai. Trešo vietu ar 6 punktiem dalīja Laura Rogule, Linda Krūmiņa, Marija Kuzņecova un Elīna Otikova, labāki papildu rādītāji bija Rogulei.

 Latvijas sieviešu šaha čempionāta turnīra tabula 
 {| class="wikitable" style="text-align: left"
|+ Latvijas čempionāts sievietēm 2024. gadā
|-
! !! Dalībniece !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
|-
|1 || align=left | Ilze Bērziņa ||2177 ||  16b1 ||  12w½ ||   5b½ ||   8w1 ||   4b½ ||   3w½ ||   6w1 ||   2b½ ||  11b1 || 6½ || 1. ||44,5 || 48,5 || 2128
|-
|2 || align=left | Renāte Vidruska || 1978 ||   9b1 ||   3w½ ||  12b½ ||   5w0 ||  16b1 ||   4w1 ||  11b1 ||   1w½ ||   6b1 || 6½ || 2. || 44,5 || 48,5 || 2110
|-
|3 || align=left | Laura Rogule || 2290 ||   7w1 ||   2b½ ||  11w1 ||   6b½ ||  12w1 ||   1b½ ||   5w½ ||   4b0 ||  13w1 || 6 || 3. || 45,5 || 50 || 2083
|-
|4 || align=left | Linda Krūmiņa || 2039 ||  19w1 ||  13b1 ||   6w0 ||   7b1 ||   1w½ ||   2b0 ||  12w1 ||   3w1 ||   5b½ || 6 || 4. || 45,5 || 47,5 || 2104
|-
|5 || align=left | Marija Kuzņecova || 2082 ||  11w½ ||  10b1 ||   1w½ ||   2b1 ||   6w0 ||  13b1 ||   3b½ ||   9w1 ||   4w½ || 6 || 5. || 45 || 49,5 || 2068
|-
|6 || align=left | Elīna Otikova || 2073 ||  17b1 ||   8w1 ||   4b1 ||   3w½ ||   5b1 ||  11w½ ||   1b0 ||  16b1 ||   2w0 || 6 || 6. || 44,5 || 48 || 2074
|-
|7 || align=left | Zinaīda Osobskaja || 1745 ||   3b0 ||   9w1 ||  18b1 ||   4w0 ||   8b0 ||  15w1 ||  14b½ ||  17w1 ||  12b1 || 5½ || 7. || 38,5 || 42 || 1830
|-
|8 || align=left | Naomi Maklakova || 1865 ||  20w1 ||   6b0 ||  21w1 ||   1b0 ||   7w1 ||  12b0 ||  13w½ ||  10b½ ||  18w1 || 5 || 8. || 36,5 || 37,5 || 1713
|-
|9 || align=left | Alise Laimiņa || 1506 ||   2w0 ||   7b0 ||  19w1 ||  21b1 ||  13w0 ||  20b1 ||  17w1 ||   5b0 ||  16w1 || 5 || 9. || 33,5 || 34,5 || 1683
|-
|10 || align=left | Melānija Luīze Jansone || 1817 ||  21b1 ||   5w0 ||  15b½ ||  17w1 ||  11b0 ||  16w0 ||  19b1 ||   8w½ || -1 || 5 || 10. || 33,5 || 34,5 || 1666
|-
|11 || align=left | Emīlija Apine || 1701 ||   5b½ ||  16w1 ||   3b0 ||  15w1 ||  10w1 ||   6b½ ||   2w0 ||  12b½ ||   1w0 || 4½ || 11. || 44,5 || 48,5 || 1965
|-
|12 || align=left | Sofja Vasiļjeva || 1919 ||  14w1 ||   1b½ ||   2w½ ||  13b1 ||   3b0 ||   8w1 ||   4b0 ||  11w½ ||   7w0 || 4½ || 12. || 44,5 || 48,5 || 1901
|-
|13 || align=left | Nellija Maklakova || 1910 ||  18b1 ||   4w0 ||  17b1 ||  12w0 ||   9b1 ||   5w0 ||   8b½ ||  14w1 ||   3b0 || 4½ || 13. || 40 || 43,5 || 1800
|-
|14 || align=left | Lea Treigute || 1408 ||  12b0 ||  17w0 ||  16b0 ||  18w1 ||  19b1 || -1 ||   7w½ ||  13b0 ||  20w1 || 4½ || 14. || 31 || 32,5 || 1583
|-
|15 || align=left | Marija Krasiļņikova || 1636 || 0 ||  20b1 ||  10w½ ||  11b0 ||  21w1 ||   7b0 ||  16w0 || -1 ||  19b1 || 4½ || 15. || 30 || 31 || 1516
|-
|16 || align=left | Aļona Tolmačeva || 1709 ||   1w0 ||  11b0 ||  14w1 ||  20b1 ||   2w0 ||  10b1 ||  15b1 ||   6w0 ||   9b0 || 4 || 16. || 41,5 || 43 || 1657
|-
|17 || align=left | Lauma Mieriņa || 1697 ||   6w0 ||  14b1 ||  13w0 ||  10b0 || -1 ||  18w1 ||   9b0 ||   7b0 ||  21w1 || 4 || 17. || 36 || 37 || 1519
|-
|18 || align=left | Dafne Maklakova || 1392 ||  13w0 ||  19b1 ||   7w0 ||  14b0 ||  20w1 ||  17b0 || -1 ||  21w1 ||   8b0 || 4 || 18. || 29 || 30 || 1446
|-
|19 || align=left | Vija Zalcmane || 1638 ||   4b0 ||  18w0 ||   9b0 || -1 ||  14w0 ||  21b½ ||  10w0 ||  20b1 ||  15w0 || 2½ || 19. || 31,5 || 32,5 || 1224
|-
|20 || align=left | Ance Ceļmalniece || 0 ||   8b0 ||  15w0 || -1 ||  16w0 ||  18b0 ||   9w0 ||  21b1 ||  19w0 ||  14b0 || 2 || 20. || 31 || 32 || 1197
|-
|21 || align=left | Nataļja Mieze || 0 ||  10w0 || -1 ||   8b0 ||   9w0 ||  15b0 ||  19w½ ||  20w0 ||  18b0 ||  17b0 || 1½ || 21. || 31,5 || 33 || 1125
|}

 Atsauces 

 Ārējās saites 
  2024. gada Latvijas vīriešu šaha čempionāta ceturtdaļfināls vietnē chess-results.com
  2024. gada Latvijas vīriešu šaha čempionāta Kurzemes reģionālā atlase vietnē chess-results.com
  2024. gada Latvijas vīriešu šaha čempionāta Vidzemes reģionālā atlase vietnē chess-results.com
  2024. gada Latvijas vīriešu šaha čempionāta Zemgales reģionālā atlase vietnē chess-results.com
  2024. gada Latvijas vīriešu šaha čempionāta Latgales reģionālā atlase vietnē chess-results.com
  2023. gada Latvijas junioru (U20) šaha čempionāts vietnē chess-results.com
  Latvijas jauniešu 2024. gada čempionāta fināls U8 zēnu grupā vietnē chess-results.com
  Latvijas jauniešu 2024. gada čempionāta fināls U10 zēnu grupā vietnē chess-results.com
  Latvijas jauniešu 2024. gada čempionāta fināls U12 zēnu grupā vietnē chess-results.com
  Latvijas jauniešu 2024. gada čempionāta fināls U14 zēnu grupā vietnē chess-results.com
  Latvijas jauniešu 2024. gada čempionāta fināls U16 zēnu grupā vietnē chess-results.com
  Latvijas jauniešu 2024. gada čempionāta fināls U18 zēnu grupā vietnē chess-results.com
  Latvijas jauniešu 2024. gada čempionāta fināls U8 meiteņu grupā vietnē chess-results.com
  Latvijas jauniešu 2024. gada čempionāta fināls U10 meiteņu grupā vietnē chess-results.com
  Latvijas jauniešu 2024. gada čempionāta fināls U12 meiteņu grupā vietnē chess-results.com
  Latvijas jauniešu 2024. gada čempionāta fināls U14 meiteņu grupā vietnē chess-results.com
  Latvijas jauniešu 2024. gada čempionāta fināls U16 meiteņu grupā vietnē chess-results.com
  Latvijas jauniešu 2024. gada čempionāta fināls U18 meiteņu grupā vietnē chess-results.com
  2024. gada Latvijas vīriešu šaha čempionāta pusfināls vietnē chess-results.com
  Latvijas 2024. gada senioru čempionāts vietnē chess-results.com
  2024. gada Latvijas vīriešu šaha čempionāta fināls vietnē chess-results.com
  2024. gada Latvijas sieviešu šaha čempionāta fināls vietnē chess-results.com

Kategorija:Šahs Latvijā
Latvijas čempionāts šahā
Kategorija:2024. gads Latvijā
Kategorija:Latvijas čempionāts šahā